Vandag se sportnuusSolo Nqweni. Foto: Twitter. Krieket: Maar terwyl hy klubkrieket in Brittanje vir Aberdeenshire gespeel het, is hy met Guillan-Barré-sindroom – ’n toestand waar jou imuunstelsel jou senuweestelsel aanval – gediagnoseer. Hy was vir vier weke in ’n koma terwyl ’n masjien hom gehelp het om asem te haal. Hy het egter voldoende herstel om weer na Suid-Afrika terug te keer. ’n Geldinsamelingsprojek is van stapel gestuur en £80 000 is ingesamel om sy mediese koste en vervoer terug na sy geboorteland te dek. Nqweni het egter gister op Twitter aangekondig dat hy ook positief vir Covid-19 getoets het. “Verlede jaar is ek met GBS gediagnoseer en veg al vir tien maande teen die siekte; ek is nog kwalik op die herstelpad. Ek het TB, terwyl ek lewer- en nierversaking het. Vandag het ek positief vir Covid-19 getoets. Ek weet nie waarom al hierdie dinge met my gebeur nie,” het hy op Twitter geskryf. Volgens Cricinfo is Nqweni die derde krieketspeler wat positief getoets het vir Covid-19. Pakistan se Zafar Sarfraz en Skotland se Majid Haq het vroeër ook positief getoets. Gholf: The Match: Champions for Charity is vir 24 Mei geskeduleer en sal na verwagting $10 miljoen vir die stryd teen Covid-19 insamel.